open-index/open-wikipedia-markdown huggingface dataset:
ஆதார மண்டபங்கள்

**ஆதார மண்டபங்கள்** என்பவை இந்து சமய கோயில்களுக்கு ஆதாரங்களாக இருக்கும் மண்டபங்களாகும். இந்த மண்டபங்கள் இந்து சமய கோயில்களில் நிச்சயமாக அமையுமாறு கட்டப்படுகி்ன்றன. சிறு கோயில்களில் இந்த ஆதார மண்டபங்கள் அனைத்தையும் அமைத்தல் இயலாது. எனவே ஆகம முறைப்படி கட்டப்படுகின்ற பெரும் கோயில்கள் இந்த ஆதார மண்டபங்கள் அமைக்கப்படுகின்றன. இவை தவிற நடன மண்டபம், நாடக மண்டபம், புராண மண்டபம், தருக்க மண்டபம், ஊஞ்சல் மண்டபம், முத்தி மண்டபம் போன்ற எண்ணற்ற மண்டபங்கள் கோயில்களில் அமைக்கப்படுகின்றன. 

## ஆதார மண்டபங்கள்
இந்து சமய கோயில்களின் அமைப்பில் ஆறு மண்டபங்கள் ஆதார மண்டபங்கள் என்று அழைக்கப்படுகின்றன. அவையாவன:

# கருவறை 
# அர்த்த மண்டபம் 
# மகா மண்டபம்  
# நீராட்டு மண்டபம்  
# அலங்கார மண்டபம்  
# சபா மண்டபம்  

## இவற்றையும் காண்க

## ஆதாரங்கள்


## வெளி இணைப்புகள்

பகுப்பு:இந்துக் கோயில் கட்டிடக்கலை
மகா மண்டபம்

**மகா மண்டபம்** என்பது இந்து சமயக் கோயில்களில் அர்த்த மண்டபத்தை அடுத்து இறைத் திருமேனிக்கு முன் பலரும் கூடும் வகையில் அமைக்கப்படும் பெரிய மண்டபமாகும்.  இம்மண்டபம் வேத மண்டபம் என்றும் அறியப்படுகிறது. இந்த மகா மண்டபம் கோவிலின் அழகை கூட்டுவதற்கும், பக்தர்கள் இறைவனை வணங்க ஏதுவான நிழல் தரவும் அமைக்கப்படுகின்றன.

கருவரை மற்றும் அர்த்த மண்டபம் மட்டுமே அமைந்த கோவில்களில் பிற்காலத்தில் பக்தர்களால் மகா மண்டபங்கள் கட்டப்படுகின்றன. இந்த மண்டபங்களுக்கு தனியாக திறப்பு விழாவும் செய்வதுண்டு. 

## இவற்றையும் காண்க

## ஆதாரங்களும் மேற்கோள்களும்


## வெளி இணைப்புகள்

பகுப்பு:இந்துக் கோயில் கட்டிடக்கலை
நிருபேன் சக்கரபர்த்தி

**நிருபேன் சக்கரபர்த்தி** (*Nripen Chakraborty*)(ஏப்ரல் 4, 1905 - திசம்பர் 25, 2004) இந்திய இடதுசாரி அரசியல்வாதி. இவர் 1978-லிருந்து 1988 வரை திரிபுரா மாநில முதலமைச்சராகவும் இருந்துள்ளார். நிருபேன் சக்கரபர்த்தி ஆறு தசாப்தங்களாக இந்திய பொதுவுடைமை இயக்கத்தில் ஈடுபட்டார்.

## வாழ்க்கை
இவர் பிரித்தானிய இந்தியாவின் (இன்றைய வங்காளதேசம் ) வங்காள மாகாணத்தின் டாக்கா மாவட்டத்தில் உள்ள பிக்கரம்பூர் என்ற இடத்தில் பிறந்தார். இவர் ராஜ்குமார் மற்றும் உத்தம்சுநாதரி சக்கரபர்த்தி ஆகியோரின் ஒன்பதாவது குழந்தையாகப் பிறந்தார். 1925இல் அவுட்சாஹி உயர்நிலைப் பள்ளியில் நுழைவுத் தேர்வில் தேர்ச்சி பெற்றார். டாக்கா பல்கலைக்கழகத்தில் தனது படிப்பை விட்டுவிட்டு இந்திய சுதந்திர இயக்கத்தில் சேர்ந்தார். 1931-ஆம் ஆண்டில், இவர் ஒத்துழையாமை இயக்கத்தில் பங்கேற்றார். 1934இல் இந்திய பொதுவுடைமைக் கட்சியில் சேர்ந்தார். 1937இல் கட்சியின் வங்காளப் பிரிவுச் செயலாளராக தேர்ந்தெடுக்கப்பட்டார். 1950இல், கட்சியால் திரிபுராவுக்கு அனுப்பப்பட்டார், மேலும் அங்கு ஒரு முக்கிய அமைப்பாளராக ஆனார். 1964இல் கட்சியின் பிளவுக்குப் பிறகு, இந்தியப் பொதுவுடமைக் கட்சியில் (மார்க்சிஸ்ட்) சேர்ந்தார்.. 1967இல் இந்தியப் பொதுவுடமைக் கட்சியின் மாநிலப் பிரிவின் செயலாளராக ஆனார். 1972இல் கட்சியின் மத்தியக் குழுவிற்கும், சூன் 1984 இல் அதன் ஆட்சி மன்ற குழுவிற்கும் தேர்ந்தெடுக்கப்பட்டார்.

## திரிபுராவில்
நிருபேன் சக்கரபர்த்தி 1957இல் திரிபுரா பிராந்திய குழுவிற்குத் தேர்ந்தெடுக்கப்பட்டார், மேலும் 1962இல் எதிர்க்கட்சித் தலைவராக ஆனார். திரிபுரா முழு மாநில அந்தஸ்தை அடைந்த பிறகு, இவர் 1972இல் திரிபுரா சட்டமன்ற உறுப்பினரானார். 1977இல், இரண்டு குறுகிய கால கூட்டணி அரசாங்கங்களில் அமைச்சராக இருந்தார், முதலில் இடது கட்சிகள் மற்றும் ஜனநாயகத்திற்கான காங்கிரஸ் (CFD) கூட்டணி அரசு, அதன் பின்னர் இடது மற்றும் ஜனதா கட்சி இடையிலான கூட்டணி அரசு. 31 திசம்பர் 1977 அன்று திரிபுரா மாநிலத்தின் சட்டமன்றத்துக்கு நடந்த தேர்தலில் இடது முன்னணி (திரிபுரா) வெற்றி பெற்றபோது, இவர் முதலமைச்சரானார். மற்றும் 1988 வரை பதவியில் தொடர்ந்தார். இடது முன்னணி தோல்விக்குப் பிறகு 1988 தேர்தல்களில், இவர் 1988 முதல் 1993 வரை திரிபுரா சட்டமன்ற எதிர்க்கட்சித் தலைவராக இருந்தார். 1993 தேர்தலில், இடது முன்னணி மீண்டும் திரிபுராவில் ஆட்சிக்கு வந்தது. இவர் மாநில திட்ட வாரியத்தின் தலைவரானார். 1995இல் இந்தியப் பொதுவுடமைக் கட்சியிலிருந்து வெளியேற்றப்பட்டார், ஆனால் 1998 வரை சட்டமன்ற உறுப்பினராக இருந்தார்.

### ஒரு பத்திரிகையாளராக
1939-41 காலகட்டத்தில், *ஆனந்த பஜார் பத்திரிக்கை*க்கு துணை ஆசிரியராகப் பணியாற்றினார். வங்காள மொழியில் இந்தியப் பொதுவுடமைக் கட்சியின் அங்கமான *சுவாதிநதா*வின் இணை ஆசிரியராகவும் இருந்தார். பின்னர், இந்தியப் பொதுவுடமைக் கட்சி (மார்க்சிஸ்ட்)யின் திரிபுரா மாநில அலகின் ஊதுகுழலான 'தேஷர் கதா' நாளிதழில், 1995 வரை இவரது புனைப்பெயரான 'அரூபு ராய்' என்ற பெயரில் அடிக்கடி கட்டுரையாளராக இருந்தார்.

### கடைசி நாட்கள்
திசம்பர் 2004இல் இவர் கடுமையாக நோய்வாய்ப்பட்டு கொல்கத்தாவில் உள்ள எஸ்.எஸ்.கே.எம். மருத்துவமனைக்குக் கொண்டு வரப்பட்டார். 24 திசம்பர் 2004 அன்று, கட்சியின் அரசியல் குழு இவரை மீண்டும் சேர்க்க முடிவு செய்தது. இவர் 25 திசம்பர் 2004 அன்று மாரடைப்பு காரணமாக இறந்தார்..

## சான்றுகள்

## வெளி இணைப்புகள்
* 
* 

பகுப்பு:1905 பிறப்புகள்
பகுப்பு:2004 இறப்புகள்
பகுப்பு:திரிபுரா முதலமைச்சர்கள்
பகுப்பு:இந்திய அரசியல்வாதிகள்
பகுப்பு:வங்காள மக்கள்
ஜிசாட்-7

**ஜிசாட்-7** என்பது இந்தியாவின் கடற்படையை நவீனமயமாக்குவதற்காகவும், இந்தியாவின் நிலப்பரப்பைக் கண்காணிக்கவும் உருவாக்கப்பட்ட செயற்கைக் கோளாகும். இக்கோள் 185 கோடி இந்திய ரூபாய் செலவில் உருவாக்கப்பட்டுள்ளது.
## ஏவுதல்
ஜிசாட்-7 பிரஞ்ச் கயானாவில் உள்ள கவ்ரு ஏவூர்தி ஏவுதளத்திலிருந்து 30.08.2013 அதிகாலை 2 மணிக்கு விண்ணில் செலுத்தப்பட்டது. 2,625 கிலோ எடை கொண்ட இதில் யூ.எச்.எப்., எஸ்,சி, மற்றும் கியூபாண்ட் என்ற மேம்மடுத்தப்பட்ட தொழில் நுட்பக் கருவிகள் பொருத்தப்பட்டுள்ளன. ஐரோப்பிய விண்வெளி கூட்டமைப்பின் ஏரியன்-5 ஏவூர்தி மூலம் 34 நிமிடம் 25 வினாடிகளில் புவியின் சுற்றுப்பாதையில் இது நிலை நிறுத்தப்பட்டது.
## தகவல் பரிவர்த்தனை
ஜிசாட்-7 தன்னை சுமந்து சென்ற ஏரியன்-5-லிருந்து விடுபடுவதற்கு 5 நிமிடங்களுக்கு முன்னரே தகவல்களை கர்நாடக மாநிலம் ஹாசனில் உள்ள இஸ்ரோ தரைக் கட்டுப்பாட்டு மையத்திற்கு சமிக்ஞைகளை அனுப்பத் துவங்கிவிட்டது. இதற்குத் தேவையான மின்சாரம் இதனுடன் இணைக்கப்பட்டுள்ள தகட்டின் மூலம் கிடைக்கிறது.

## மேற்கோள்கள்

பகுப்பு:இந்திய செயற்கைக்கோள்கள்
அன்னா மாணி

**அன்னா மாணி** (*Anna Mani*) (23 ஆகத்து 1918 – 16 ஆகத்து  2001) ஓர் இந்திய இயற்பியலாளரும் வானிலை ஆய்வாளரும் ஆவார். இவர் இந்திய வானிலை ஆராய்ச்சி துறையின்  துணை இயக்குநராகப் பணி புரிந்தார். இவர் வளிமண்டலவியல் கருவி மயமாக்கல் துறையில் குறிப்பிடத்தக்க பங்களிப்புகளை அளித்தார். இவர் சூரிய மற்றும் காற்று ஆற்றல் அளவீடுகள், ஓசோன்  அளவீடுகள் ஆகியவற்றை  ஆய்வு நடத்தி  ஏராளமான ஆய்வேடுகளை  வெளியிட்டார்.

## இளமை வாழ்க்கை
அன்னா மாணி பீருமேடு, திருவாங்கூரில் பிறந்தார். இவரின் தந்தை ஒரு குடிசார் பொறியாளர். இவரது  குடும்பத்தில் எட்டு குழந்தைகளில் இவர் ஏழாவது குழந்தை. இவரது குழந்தைப் பருவத்தில் பெருவேட்கையுடைய வாசகராக இருந்தார். இவர் வைக்கம் சத்தியாக்கிரகத்தின் போது காந்தியின்  நடவடிக்கைகள் மூலம் ஈர்க்கப்பட்டார். தேசிய இயக்கதின்பால் ஈர்க்கப்பட்டு, இவர் கதர் ஆடைகள் மட்டுமே அணிய முடிவு  எடுத்தார். மருத்துவம் பயில  வேண்டும் என்று ஆர்வம் கொண்ட போதிலும், இயற்பியல் மீது கொண்ட பற்றால் இயற்பியல் கற்க முற்பட்டார். 1939 இல், இவர் இயற்பியல் மற்றும் வேதியியலில்  மாநிலக் கல்லூரி, சென்னையில் இருந்து இளநிலை அறிவியல் கௌரவ பட்டம் பெற்றார்.

## தொழில் வாழ்க்கை
மாநிலக் கல்லூரி, சென்னையில்  படிப்பை முடித்த பிறகு, இவர் பேராசிரியர் ச. வெ. இராமன் கீழ், மாணிக்கம் மற்றும் வைர ஒளியியல் பண்புகள் ஆராய்ச்சியில் வேலை செய்தார். இவர் ஐந்து ஆராய்ச்சி கட்டுரைகள் எழுதிய போதிலும்,  இயற்பியலில் முதுகலைப் பட்டம் இல்லை என்பதால், முனைவர் பட்டம் இவருக்கு மறுக்கப்பட்டது. இவர் இயற்பியல் படிப்பைத் தொடர  பிரிட்டன் சென்றார் என்றாலும், இவர் இம்பீரியல் காலேஜ் இலண்டனில் வளிமண்டலவியல் கருவி மயமாக்கல்  படிப்பைத் தேர்ந்தேடுத்தார். 1948இல் இந்தியா திரும்பிய பிறகு, இவர் புனேவில்  உள்ள வானிலை ஆராய்ச்சித் துறையில் சேர்ந்தார். இவர் வளிமண்டலவியல் கருவியாக்கம் பற்றிய பல ஆராய்ச்சி கட்டுரைகள் வெளியிட்டார். இவர் 1976 ஆம் ஆண்டில் இந்திய வானிலை ஆராய்ச்சித் துறை துணை இயக்குநராக  ஓய்வு பெற்றார். இவர் இரண்டு புத்தகங்களை எழுதியுள்ளார். அவை - * 1980இல் 'The Handbook for Solar Radiation data for India*   மற்றும் 1981இல். *Solar Radiation over India*.   இவர்  1987இல் கே. ஆர். ராமநாதன் பதக்கம் வென்றார்.

## மறைவு
1994இல் பக்கவாதத்தால் பாதிக்கப்பட்டு, 16 ஆகத்து 2001இல் திருவனந்தபுரத்தில் காலமானார்.

## வெளியீடுகள்
* 1992. ''இந்தியக் காற்று ஆற்றல் வள அளக்கை'', vv. 2. xi + 22 pp. Ed. Allied Publ. , 
* 1981. ''இந்தியாவில் சூரியக் கதிர்வீச்சு'' x + 548 pp.
* 1980. *இந்திய சூரியக் கதிர்வீச்சுத் தரவுகள் கைந்நூல்*

## மேற்கோள்கள்

பகுப்பு:1918 பிறப்புகள்
பகுப்பு:2001 இறப்புகள்
பகுப்பு:இந்தியப் பெண் அறிவியலாளர்கள்
பகுப்பு:கேரளப் பெண் அறிவியலாளர்கள்
பகுப்பு:பெண் அறிவியலாளர்கள்
பகுப்பு:பெண் இயற்பியலாளர்கள்
பகுப்பு:காந்தியவாதிகள்
பகுப்பு:20-ஆம் நூற்றாண்டு இந்திய இயற்பியலாளர்கள்
பலராம்பூர் மாவட்டம்

::சத்தீஸ்கரில் பலராம்பூர் மாவட்டம் என்றொரு மாவட்டம் உள்ளது!

**பலராம்பூர் மாவட்டம்** என்பது இந்திய மாநிலமான உத்தரப் பிரதேசத்தில் உள்ள 75 மாவட்டங்களில் ஒன்று, இதன் தலைநகர் பலராம்பூர். இது அவத் பகுதியில் உள்ளது. சக்தி பீடங்களில் ஒன்றான பாடேசுவரி தேவி கோயில் இங்குள்ளது. இந்திய அரசின் கணக்கெடுப்பின்படி, சிறுபான்மையினர் அதிகம் வசிக்கும் மாவட்டங்களில் இதுவும் ஒன்று. வரலாற்று அடிப்படையில், இது பழங்கால கோசலை ஆட்சிக்கு உட்பட்டிருந்தது. இதன் பரப்பளவு 3,457&nbsp;சதுர கி.மீ. இதி மொழியில் பேசுகின்றனர். பிரபல இந்தி, ஆங்கில நாளேடுகள் இங்கு கிடைக்கின்றன. முன்னணி செல் சேவை நிறுவனங்களின் சேவைகள் இங்கு கிடைக்கிறது.

## சான்றுகள்

## வெளி இணைப்புகள்
* 

பகுப்பு:உத்தரப் பிரதேசத்தில் உள்ள மாவட்டங்கள்
கோண்டா மாவட்டம்

கோண்டா மாவட்டம் என்பது இந்திய மாநிலமான உத்தரப் பிரதேசத்தின்,75 மாவட்டங்களில் ஒன்று, இதன் தலைநகரம் கோண்டா நகரம் ஆகும். இதன் பரப்பளவு 4448 சதுர கி.மீ ஆகும். சரயு ஆறு இந்தப் பகுதியின் வழியே பாய்கிறது.

## வரலாறு

முற்காலத்தில், இது கோசல நாட்டின் பகுதியாக இருந்தது. ராமனின் ஆட்சிக்குப் பின்னர், அவர் மகன் இலவன் ஆண்டான்.  சிரவஸ்தி என்ற நகரம் இந்த அரசின் ஆட்சியின்போது தலைநகரமாக விளங்கியது. 
அண்மைக் காலமாக, புத்தர் கால புதைபொருட்கள் அதிகளவில் கிடைத்திருப்பதாக ஆய்வுகள் தெரிவிக்கின்றன.

இப்பகுதியில் இசுலாமியரும், பின்னர் பிரித்தானியரும் ஆண்டனர். சந்திரசேகர ஆசாத் என்னும் விடுதலைப் போராட்ட வீரர் இப்பகுதியில் வாழ்ந்தார்,

### மொழிகள்
இங்கு வாழும் மக்கள் அவதி மொழியில் பேசுகின்றனர். இது இந்தியின் வட்டார வழக்குகளில் ஒன்றாகக் கருதப்படுகிறது., . இந்தி மொழியிலும் பேசுகின்றனர்.

### நபர்கள்
* துளசிதாசர்:
:இராமரின் வாழ்க்கை வரலாற்றை, இராமசரிதமானஸ் என்ற பாடல் தொகுப்பாக வெளியிட்ட துளசிதாசர். இங்கு பிறந்து வளர்ந்தவர். 
* பதஞ்சலி:
:யோகக் கலையைத் தோற்றுவித்த பதஞ்சலி முனிவர் இங்கு பிறந்தவர். 

## சான்றுகள்

## இணைப்புகள்
* 

பகுப்பு:உத்தரப் பிரதேசத்தில் உள்ள மாவட்டங்கள்
பகுப்பு:கோண்டா மாவட்டம்
வேதாளம்

**வேதாளம்** என்பது இந்து சமய தொன்மவியல் கதைகளில் வருகின்ற கதாபாத்திரம் ஆகும். வேதாளம் முருங்கை மரத்தில் தலைகீழாக தொங்கும் குணம் கொண்டது. 

## விக்கரமாதித்தன் கதையில்
சிவன் கோயில் ஒன்றின் கருவறையில் சிவபெருமான் பார்வதி தேவியிடம் கூறிய ரகசியங்களை அர்ச்சகர் ரகசியமாக ஒட்டுக் கேட்டமையால் அவரை வேதளமாக போக இறைவன் சாபமிட்டார். சாபவிமோசனமாக மன்னன் விக்கிரமாதித்த மன்னன் உதவுவான் என்றார். அதன்படியே முருங்கை மரத்தில் தொங்கி கொண்டிருக்கும் வேதாளத்தினை விக்கிரமாதித்த மன்னன் கொண்டுவருவதாகும், அவ்வேதாளம் மிகவும் அறிவுக்கூர்மையுள்ள கதைகளை கூறி விக்கிரமாதித்தனிடமிருந்து தப்பி மீண்டும் முருங்கை மரத்திலேயே தஞ்சமடைவதாகவும் கூறப்பட்டுள்ளது.

## ஆலயங்களில்
ஓ.சிறுவயல் பொன்னழகியம்மன் கோயிலில் வேதாளம் கொடிமரத்திற்கு அருகே அம்மனை வணங்கியவாறு வேதாளம் உள்ளது.

## இவற்றையும் காண்க

## ஆதாரங்களும் மேற்கோள்களும்


## வெளி இணைப்புகள்

பகுப்பு:இந்து தொன்மவியல்
குணப்பாட பாடல்

**குணப்பாடப் பாடல்கள்** தமிழில் உள்ள தொன்மையான பாடல்களாகும். இவை மருத்துவ வழிகாட்டிகளாக விளங்குகின்றன. இதன் பொருளுணர்ந்து கொண்டால் நமக்கு நாமே மருத்துவராகக்கூடச் செயல்படலாம். 

## உதாரணப் பாடல்கள்
### மீன் உணவுகள்
மீன் உணவுகளைப் பொதுவாக அனைவரும் உண்பர். ஆனால் சில மீன்களை சிலர் உண்ணக்கூடாது; எவ்வகையான மீன்களை உண்டால் நோய் போகும் அல்லது நோய் ஏற்படும் என்று இப்பாடல்களில் வகைப்படுத்தப்பட்டுள்ளது. 

 
போன்ற பாடல்கள் ஆற்று மீன், குளத்து மீன், கிணற்று மீனின் பயன்களை நன்கு விளக்குகின்றன.

### கோழிக் கறி
சூடுள்ள கோழிக் கறியின் நன்மை, தீமைகளை விளக்கும் பாடல்:

பகுப்பு:சித்தர் பாடல்கள்
பகுப்பு:சித்த மருத்துவ தமிழ் நூல்கள்
தெலுங்குத் தாய் வாழ்த்து

**என் தெலுங்குத் தாய்க்கு** (தெலுங்கு: మా తెలుగు తల్లికి) என்பது *“மா தெலுகு தல்லிக்கி”* என்று தெலுங்கு மொழியில் தொடங்கும் ஒரு தெலுங்கு மொழிப் பாடலாகும். இந்தப் பாடல் ஆந்திரப் பிரதேச அரசின் ஏற்பு பெற்ற பாடலாகும். தெலுங்குத் தாய் குறித்த இப்பாடலுக்கு சித்தூர் சங்கரம்பாடி சுந்தராச்சாரி என்ற கவிஞர், தீன பந்து என்ற தெலுங்கு திரைப்படத்திற்காக எழுத, தங்குதுரி சுர்யகுமாரி என்ற பாடகி இசையமைத்துப் பாடினார். பின்னர் இப்பாடல் ஆந்திரப் பிரதேச அரசால் அதாகாரப்பூர்வமாக ஏற்க்கபட்டது.

## பாடல் வரிகள்

பகுப்பு:தெலுங்கு மொழிப் பாடல்
பகுப்பு:ஆந்திரப் பண்பாடு
பகுப்பு:இந்திய மாநிலப் பண்கள்
மொத்தக் கதிர் ஏற்பளவு

**மொத்தக் கதிர் ஏற்பளவு** (*Cumulative dose*) என்பது ஒருவர் பணிநிமித்தம் பெறும் மொத்தக் கதிர் ஏற்பளவு ஆகும். இவ்வளவு ஒரு குறிப்பிட்ட காலத்திலோ அல்லது ஒரு குறிப்பிட்ட உடலுறுப்பிலோ அல்லது முழு உடலில் ஏற்கப்பட்ட அளவாகவோ இருக்கலாம்.

இன்று உச்ச அனுமதிக்கப்பட்ட கதிர் ஏற்பளவு (MPD) 2.0 ரெம்/ஆண்டு ஆகும். ஒரு பணியாளரின் வயது N என்றும் அவர் பணியில் சேர்ந்த போது அவரின் வயது 18 என்றும் கொண்டால், அதுவரை அவரால் (N-18)2 றெம் கதிர் ஏற்பளவினை பெறலாகும். இந்த அளவினைவிட அவர் பெறும் மொத்த கதிர் ஏற்பளவு  கூடுதலாக இருத்தல் கூடாது

## இவற்றையும் பார்க்க

*கதிரியக்கம்
*கடிய கதிர்வீச்சு நோய்க்கூட்டறிகுறி
*கூட்டுக்கதிர் ஏற்பளவு

## மேற்கோள்கள்
*USNRC Glossary

பகுப்பு:கதிரியக்கம்
பெரிய திருமுடியடைவு

**பெரிய திருமுடி அடைவு**  என்னும் நூல் 15 ஆம் நூற்றாண்டில் தோன்றியது. வைணவ குருபரம்பரை வரலாற்றினைக் கூறுவது. கந்தாடையப்பன்  தொகுத்தது. பார்த்தசாரதி ஐயங்கார் பதிப்பாக இந்த நூல் வெளிவந்துள்ளது.  அரிசமய தீபம் என்னும் நூலுக்கு எழுதப்பட்ட முன்னுரையில் 'பெரிய திருவடி அடைவு' நூலைப் பற்றிக் கீழ்க்காணும் செய்திகள் உள்ளன. 
:கருடவாகன பண்டிதர் செய்த வடமொழி நூல் திவ்வியசூரி சரிதம். இதில் இராமானுசர் காலத்தில் அவரது காலம் வரையிலான குருபரம்பரை தொகுத்துக் கூறப்பட்டுள்ளது. 'பிரபன்னாமிர்தம்' என்னும் நூல் பின்பழகிய பெருமாள் ஜீயர் இயற்றிய குருபரம்பராப் பிரபாவம் என்னும் நூலை வடமொழியில் மொழிபெயர்த்தார்.  
பெரிய திருமுடி அடைவு என்னும் நூல் அது தோன்றிய 15 ஆம் நூற்றாண்டு வரையிலான வைணவ குருமார்களின் பரம்பரையைத் தொகுத்துக் கூறும் தமிழ்நூல்.
## அடிக்குறிப்பு

பகுப்பு:15 ஆம் நூற்றாண்டுத் தமிழ் நூல்கள்
பகுப்பு:வைணவ இலக்கியங்கள்
பெருங்குன்றூர் கிழார் பாட்டியல்

பாட்டியல் இலக்கணம் கூறும் நூல்களில் ஒன்று **பெருங்குன்றூர் கிழார் பாட்டியல்**.  இந்தப் பெருங்குன்றூர்க் கிழார் ஒன்பதாம் நூற்றாண்டில் வாழ்ந்தவர். இலக்கணப் புலவர்.  இந்த நூலிலிருந்து தொகுக்கப்பட்ட பாடல்கள் 20 பன்னிரு பாட்டியல் தொகுப்பு நூலில் இடம்பெற்றுள்ளன. இந்தப் பெருங்குன்றூர் கிழார் பாட்டியல் நூலில் பெரும்பான்மை நூற்பாக்கள் புறத்துறைப் பாடல்களுக்கு இலக்கணம் கூறுகின்றன. 
## அடிக்குறிப்பு

பகுப்பு:9 ஆம் நூற்றாண்டுத் தமிழ் நூல்கள்
பகுப்பு:இலக்கண நூல்கள்
கே எப் சி

**கேஎஃப்சி** (*KFC*, *Kentucky Fried Chicken*) என்பது புகழ்பெற்ற வேக உணவுச்சாலைகளின் கூட்டமைப்பாகும். இதன் தலைமையகம் கென்டக்கி, லூயிவிலில் அமைந்துள்ளது. கேஎப்சி விற்பனை அடிப்படையில் மக்டொனல்டுசிற்கு அடுத்தபடியாக இரண்டாமிடத்திலுள்ளது. 2012ம் ஆண்டின் கணக்கெடுப்பின்படி 120 நாடுகளில் 18,0000 கிளைகளைக் கொண்டுள்ளது.

கேஎப்சி உலகின் முதல் உலகளாவிய உணவுச்சாலைகளின் கூட்டு நிறுவனம் ஆகும். இது தனது கிளைகளை இங்கிலாந்து, மெக்சிக்கோ, ஜமைக்காவில் 1960களின் நடுப்பகுதியில் ஆரம்பித்தது.

## கிளைகள்
இந்தியாவில் 350 கிளைகள் உள்ளன. இந்திய உணவுப்பழக்கத்திற்கு ஏற்றவாறான தின்பண்டங்களையும் விற்கின்றனர். இங்கு கோழிக்கறியில் செய்யப்பட்ட உணவுகளும், கிரஷர்ஸ் எனப்படும் குளிர்பானங்களும் விற்கின்றனர்.

## மேற்கோள்கள்

பகுப்பு:உணவகங்கள்
பேரானந்த சித்தியார்

**பேரானந்த சித்தியார்**  என்னும் நூல் 15 ஆம் நூற்றாண்டில் தோன்றிய சைவ சித்தாந்த நூல். இதில் 108 விருத்தங்கள் உள்ளன. ஆனந்தம் என்பது உலகியல் மகிழ்ச்சி. பேரானந்தம் என்பது மறைபொருள் பற்றிய உண்மை உணர்வில் தோன்றும் மகிழ்ச்சி. இந்தப் பேரானந்த மகிழ்வை அடையும் வழிகளைக் கூறுவது இந்த நூல்.
 
#திருப்புன்முறுவல்
#மௌன முத்திரை
#பிடித்த முத்திரை
#கன்மக் கழற்றி
#மாயைக் கழற்றி
#ஆணவக் கழற்றி
#போதக் கழற்றி
#அருட்கழற்றி
#பொருட்கழற்றி
#முத்தி கழற்றி வினா மொழி

என்னும் 10 தலைப்புகளில் இந்த நூல் அமைந்துள்ளது. 
## ஆசிரியர்
இதன் ஆசிரியர் பற்றிச் சில கருத்துக்கள் உள்ளன.
* சிவானுபூதி செல்வர் செய்தது. 
* முத்தாரம் வித்தியானந்தர் விளம்பிய பேரானந்த சித்தியார். 
* இந்த நூலைக் கண்ணுடைய வள்ளலோ அல்லது அவரது மாணாக்கருள் ஒருவரோ செயதிருக்க வேண்டும் என்பது மு. அருணாசலம் கருத்து. 
: இதற்காக இவர் கூறும் சான்றுகள்.
::சிற்றம்பல நாடிகள் செய்த சாத்திரக் கொத்தில் இதன் முற்பகுதி உள்ளது.

## அடிக்குறிப்பு

பகுப்பு:15 ஆம் நூற்றாண்டுத் தமிழ் நூல்கள்
பகுப்பு:சைவ சித்தாந்த தமிழ் இலக்கியம்
நபிகள் நாயகம் (நூல்)

**நபிகள் நாயகம்** எனும் நூல் முத்தமிழ் காவலர் டாக்டர் கி. ஆ. பெ. விசுவநாதம் பிள்ளை அவர்களால் எழுதப்பட்டதாகும். இந்நூல் அகில இந்திய மீலாத் விழாவில் கி. ஆ, பெ. விசுவநாதம் பிள்ளை அவர்கள் பேசியதன் எழுத்துவடிவம் ஆகும். இந்நூலுக்கு சென்னை உயர்நீதிமன்ற நீதிபதி இஸ்மாயில் மதிப்புரை எழுதியுள்ளார்.

## பொருளடக்கம்
# வரலாறு
# சொயற்கருஞ்செயல்கள்
# சமத்துவம்
# சகோதரத்துவம்
# தீர்க்கதரிசி
# திருக்குரான்
# இஸ்லாத்தின் வளர்ச்சி
# கடைசி நபி
# அருங்குணங்கள்
# தெய்வ பக்தி
# சிக்கனம்
# நாயகம் அவர்களின் போதனை
# பாவமன்னிப்பு
# கடைசி ஹஜ்
# குறிக்கோள்

## மேற்கோள்கள்

## வெளி இணைப்புகள்
* நபிகள் நாயகம் - கி.ஆ.பெ. விசுவநாதம் நூல் 

பகுப்பு:கி அ பெ விசுவநாதம் பிள்ளை நூல்கள்
பகுப்பு:பாரி நிலைய நூல்கள்
பகுப்பு:1974 தமிழ் நூல்கள்
பகுப்பு:இந்தியத் தமிழ் நூல்கள்
பகுப்பு:நாட்டுடைமை நூல்கள்
பௌஷ்கர பாஷ்யம்

**பௌஷ்கர பாஷ்யம்**  என்பது உமாபதி சிவாசாரியார் பௌஷ்கராகமம் என்னும் வடமொழி நூலுக்கு வடமொழியிலேயே எழுதப்பட்ட உரை நூல். பௌஷ்கராகமம் என்பது சைவத் துணை மறைகளில்  ஒன்று. இதன் நான்காவது பாதம் 'பௌஷ்கர சங்கிதை ஞான பாதம்'. இது எட்டுப் படலங்களும் 973 சுலோகங்களும் கொண்டது. இதற்கு உரையாக வடமொழியில் எழுதப்பட்ட நூலே இந்தப் **பேருரை**. சிதம்பர அம்பலவாண நாவலர் இதனை வெளியிட்டுள்ளார்.  இந்த நூலுடன் மற்றொரு நூலும் சேர்த்துப் பதிப்பிக்கப்பட்டுள்ளது. 
## அடிக்குறிப்பு

பகுப்பு:14 ஆம் நூற்றாண்டுத் தமிழ் நூல்கள்
பகுப்பு:தமிழரின் வடமொழி நூல்கள்
சாரு மசூம்தார்

**சாரு மஜூம்தார்** (15 மே 1918 – 28 சூலை 1972) இந்திய சுதந்திரப் போராட்ட வீரர். தேபாகா என்ற இடத்தில் ஒன்றுபட்ட கம்யூனிஸ்ட் கட்சியின் கீழ் நடைபெற்ற விவசாயிகளுக்கு நிலம் வேண்டும் என்ற போராட்டத்தில் பங்கு பெற்றவராவார். பின்னாளில் நக்சல்பாரி என்ற ஆயுதமேந்திய போராட்டக் குழுவை உருவாக்கி தலைமை தாங்கியவர் ஆவார்.

## எட்டுக் கட்டுரைகள்
சாரு மஜூம்தார்  கம்யூனிச இயக்கம் குறித்து எழுதிய எட்டுக் கட்டுரைகள் கவனத்துக்குள்ளானது.

## மேற்கோள்கள்

## மூலம்
* Is there a Charu Mazumdar Thought?
* Charu Majumdar Archives

பகுப்பு:1918 பிறப்புகள்
பகுப்பு:1972 இறப்புகள்
பகுப்பு:இந்திய அரசியல்வாதிகள்
பகுப்பு:நக்சலைட்டுகள்
பகுப்பு:மேற்கு வங்காள நபர்கள்
பகுப்பு:இந்திய விடுதலைப் போராட்ட வீரர்கள்
பகுப்பு:வங்காள மக்கள்
பகுப்பு:இந்தியப் புரட்சியாளர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பாலி மைனா

**பாலி மைனா** (*Bali Myna*, *Leucopsar rothschildi*) என்பது நடுத்தர அளவிலான (25&nbsp;செ.மி நீளம்) மைனாவாகும். இது ஏறக்குறைய வெண்மையாகவும், தளர்வான கொண்டையும், இறக்கை மற்றும் வாலின் முனையில் கருப்பு நிறமும் கொண்டு காணப்படும். இதன் கண்களைச் சுற்றி நீல நிறத் தோலும், மஞ்சள் நிற சொண்டும், சாம்பல் நிறக் கால்களும் காணப்படும். இரு பாலினங்களும் ஒத்த உருவைக் கொண்டு காணப்படும். இது மிக அருகிய இனமாக உள்ளது, மேலும் 2020 ஆம் ஆண்டில், 50 க்கும் குறைவான வளர்ந்த பறவைகளே காடுகளில் இருப்பதாகக் கருதப்பட்டது.

## உசாத்துணை

## வெளி இணைப்புகள்

* ARKive – images and movies of the Bali Starling ''(Leucopsar rothschildi)'' 
* BirdLife Species Factsheet
* Red Data Book 
* Bali Starling Conservation Project on Nusa Penida
* Bali Bird Sanctuary on Nusa Penida
* A Sanctuary in the making 
* End of the Road for the Bali Starling 

பகுப்பு:மைனா
பொன்னவன் கனாநூல்

**பொன்னவன் கனாநூல்**  என்னும் நூலிலிருந்து நான்கு பாடல்களை அடியார்க்கு நல்லார் தம் சிலப்பதிகார உரையில் பேற்கோளாகத் தருகிறார்.  கட்டளைக் கலித்துறை யாப்பால் அமைமைந்த 30 பாடல்கள் இந்த நூலில் மண்டலித்து வருகின்றன.  இந்த நூலின் ஆசிரியர் பொன்னவன் என்பதை இந்த நூலின் பாடல்களில் ஒன்று தெரிவிக்கிறது.  இது பிரகஸ்பதி என்பவரால் வடமொழியில் செய்யப்பட்ட கனவு நூலின் மொழிபெயர்ப்பு ஆகும்.  அம்பர் என்னும் ஊரில் வாழ்ந்த 'கணபுரத் தேவன்' என்பவன் தமிழில் சொல்லப் பொன்னவன் நூலாக்கினார் எனத் தெரிகிறது. கணபுரத்தேவன் இந்த நூலாசிரியர் பொன்னவனின் தந்தை.  இந்த நூல் நல்ல நடையில் உள்ளது. எனினும் 11 ஆம் நூற்றாண்டிதாக நாம் கருதத் நடை இதில் இல்லை. 
## செய்திகள்
இந்த நூல் சொல்லும் செய்திகள்
:இன்ன யாமத்தில் கண்ட கனவு இன்ன காலத்துக்குள் பலன் தரும்.
:இன்ன கனவு இன்ன பலனைத் தரும்
## பாடல் - எடுத்துக்காட்டு
:விரை மலர்த் தாளில் செருப்பு மிதியடி மென் குடை என்று
:உரை செயத் தக்கன கூறிய ஆயுதம் ஒண் கனவா
:இரவிடைக் கண்டிடில் தான் பர தேசத்தில் யாத்திரை போம்
:பரவிடத் தக்கன வாள் கேடு இவற்று இவை பற்றிடுமே 

## அடிக்குறிப்பு

## வெளி இணைப்புகள்
பொன்னவன் கனாநூல் (PDF வடிவிலும் உள்ளது)

பகுப்பு:11 ஆம் நூற்றாண்டுத் தமிழ் நூல்கள்
பகுப்பு:நம்பிக்கைகள்
ஆர்மீனிய இளவரசி இசபெல்லா

**இளவரசி இசபெல்லா** (*Princess Isabella*, ; 1275/1280 &ndash; 1323) ஆர்மீனியாவின் இரண்டாம் லியொவின் மகள் ஆவார். இவர் 1292/1293-ஆம் ஆண்டு டயரின் இளவரசர் அமல்ரிக்கைத் திருமணம் செய்தவர், அவர் மூலம் ஆறு குழந்தைகளைப் பெற்று எடுத்தார். இவர் 1323 ஏப்ரல் 9 இற்கு முன்னர் கொலை செய்யப்பட்டார்.

## பிள்ளைகள்
# லுசிக்னனின் ஹுக்
# லுசிக்னனின் ஹென்றி (இறப்பு 1321)
# இரண்டாம் கான்ஸ்டன்டைன் (இ. 1344)
# லுசிக்னனின் ஜான் (இ. 1343)
# லுசிக்னனின் போஹிமொன்டு (இ 1344)
# லூசின்னனின் மேரி

## உசாத்துணை
*

பகுப்பு:ஆர்மீனியாவின் வரலாறு
பகுப்பு:1323 இறப்புகள்
பகுப்பு:1275 பிறப்புகள்
பகுப்பு:ஆர்மீனிய மக்கள்
அல்-பஹ்ரியா மகா வித்தியாலயம், கல்முனை

**அல்-பஹ்ரியா மகா வித்தியாலயம்** கிழக்கிலங்கையின் அம்பாறை மாவட்டத்தில்,  கல்முனைக்குடி கிராமத்தில் நாகூர் ஆண்டகை தர்ஹாவுக்கு அருகாமையில் அமைந்துள்ள பாடசாலையாகும்.
அதிபர் - எம்.ஐ.அப்துல் றசாக்

## வரலாறு
இன்றைக்கு ஆறு தசாப்தங்களுக்கு முன்னர் கல்முனைக்குடிக் கிராமத்தில் ஆண்கள் பாடசாலையென அழைக்கப்பட்ட அல்-அஷ்ஹர் வித்தியாலயம், மற்றும் பெண்கள் பாடசாலையென அழைக்கப்பட்ட அஸ்-ஸுஹாறா வித்தியாலயம் ஆகிய இரண்டு பாடசாலைகளைத் தவிர வேறு எந்தப் பாடசாலையும் இருக்கவில்லை. குறிப்பாக கடற்கரையை அண்மித்த சூழலில் வாழுகின்ற மாணவர்கள் கல்வி கற்பதற்காக தூரத்தில் அமைந்திருந்த மேற்படி இரண்டு பாடசாலைகளுக்கும் நடந்து செல்கின்ற நிலைமை இருந்தது.

இந்தக் குறைபாட்டை நிவர்த்தி செய்வதற்காக, இப்பிரதேச பிரமுகர்களான முகம்மது காசிம் தண்டையல், சின்ன உதுமா தண்டையல், வெள்ளவத்தை முகம்மது செயின் தண்டையல், குறிச்சி விதானை எஸ்.எச்.அப்துல் காதிர், மீராமுஹையதீன் ஹாஜியார், கூட்டுறவு பண்டகசாலை முகாமையாளரான எம்.எச்.எம்.அப்துல் காதர், சனசமூக நிலைய காரியதரிசி எம்.எச்.சாஹுல் ஹமீது ஆகியோர்,  கல்முனைக்குடி மஷூறா தைக்கியாவின் மார்க்கப்பெரியாரும், ஆன்மீகவாதியுமான மெளலானா செய்யது மஷூர் தங்கள் ஆகியோர் 1947 டிசம்பர் 3 ஆம் நாள் பொதுக்கூட்டமொன்றை நடாத்தி, இப்பிரதேச சிறார்களின் கல்வி நலனுக்காக பாடசாலையொன்றை அமைப்பது பற்றிய தீர்மானத்தை நிறைவேற்றி, அதற்கான செயற்குழுவையும் தெரிவு செய்தனர்.

இந்த செயற்குழுவின் உதவியுடன் ஒரு ஏக்கர் விஸ்தீரணமுள்ள காணி கொள்வனவு செய்யப்பட்டது. 1948 சூன் 25 இல் கல்முனை தேர்தல் தொகுதியின் நாடாளுமன்ற உறுப்பினராக இருந்த இராசவாசல் முதலியார் முகம்மது சம்சுதீன் காரியப்பர் இப்பாடசாலைக்கான அடிக்கல்லை நாட்டினார். 60X20 அடிகள் அளவுள்ளதொரு தற்காலிக ஓலைக்கொட்டில் உடனடியாக அமைக்கப்பட்டு, 40 மாணவர்களுடன் கல்முனைக்குடி கடற்கரைப் பாடசாலை என்னும் பெயரில் பாடசாலை ஆரம்பிக்கப்பட்டது. இதில் முதலாவது அதிபராக பி. சிற்றம்பலம் பணியாற்றினார். பின்னர் அதிபர் வீ. சிவநிருபசிங்கம் அவர்களுடைய காலத்தில் 1948 நவம்பர் 1 இல் பாடசாலைக்கு நிரந்தர கட்டிடம் கிடைத்தது மாத்திரமின்றி அதன் பெயரும் கல்முனக்குடி அரசினர் முஸ்லிம் கலவன் பாடசாலை என மாற்றம் பெற்றது. 1974 ம் ஆண்டு அல்-பஹ்ரியா மகா வித்தியாலயம் என்ற பெயர் மாற்றம் பெற்று, பாடசலைக்கான சின்னம், பாடசாலைக் கொடி, பாடசாலைக் கீதம் ஆகியவை உருவாக்கப்பட்டன.

பகுப்பு:அம்பாறை மாவட்டப் பாடசாலைகள்
பகுப்பு:இலங்கையின் முஸ்லிம் பாடசாலைகள்
பகுப்பு:கல்முனை
மேலப்பெருமழை

thumbnail|மேலப்பெருமழை எல்லை கல்

**மேலப்பெருமழை** தமிழ்நாடு, திருவாரூர் மாவட்டத்தில் திருத்துறைபூண்டி வட்டத்தில் உள்ள ஒரு கிராமம். இங்கு சுமார் 1000 பேர் வசிக்கின்றனர். இந்திய விடுதலைப் போராட்டத் தியாகிகளைத் தந்த ஊர். பெருமழைப்புலவர் பொ. வே. சோமசுந்தரனார் இக்கிராமத்தில்  பிறந்தவர்.

## அடிப்படை வசதிகள்
* தொடக்க பள்ளி
* நூலகம்
* ஆறு கோவில்கள்
* அரசு மருத்துவமனை
* சமுதாயகூடம்
* திருமண மண்டபம்
* நெல் சேமிப்பு கிடங்கு
* கிராம நிர்வாக அலுவலகம்
* அஞ்சல் அலுவலகம்

## கோவில்கள்
*வேம்புடை ஐயனார் உடனுறை திருவற்குழலி மாரியம்மன் திருக்கோவில்: 

:இந்த கோவிலின் சிறப்பு என்னவென்றால் அய்யனார் கோவில் எந்த ஊரிலும் ஊரின் மையப்பகுதியில் இருப்பதில்லை, எல்லையில் தான் இருக்கும். இவ்வூரில் மட்டும்தான் ஊரின் மையப்பகுதியில் இருக்கிறது. அதுவும் அய்யனார் மற்றும் மாரியம்மன் ஒரே கோவிலில் இருப்பது மிகவும் சிறப்பாகும். அதுமட்டுமல்லாது பொதுவாகக் கோவில்கள் எப்பொழுதும் கிழக்கு நோக்கியே அமைந்திருக்கும், ஆனால் இக்கோவில் மேற்கு நோக்கி உள்ளது.

*விநாயகர் திருக்கோவில்
*பாஞ்சாலி அம்மன் திருக்கோவில் 
*அங்காளம்மன் திருக்கோவில் 
*படாமணி அம்மன் திருக்கோவில் 
*கருப்பண்ணசுவாமி திருக்கோவில்

## தொழில்
* விவசாயம்
* மீன் வளர்ப்பு

## தெருக்கள்
* கீழத்தெரு
* நடுத்தெரு
* மேலத்தெரு
* வடக்குதெரு
* தெற்குத்தெரு

## ஊராட்சி மன்ற தலைவர்


படிமம்:மாரியம்மன் கோவில் திருவிழா காவடி.JPG|மாரியம்மன் கோவில் திருவிழா காவடி
படிமம்:மாரியம்மன் கோவில் திருவிழா வீதிஉலா.JPG|மாரியம்மன் கோவில் திருவிழா வீதிஉலா
படிமம்:மாரியம்மன் கோவில் திருவிழா வீதிஉலா1.JPG|மாரியம்மன் கோவில் திருவிழா வீதிஉலா


## மேற்கோள்கள்

## வெளி இணைப்புகள்
* முகநூல்
* விக்கிமேப்பியா

பகுப்பு:திருவாரூர் மாவட்டத்திலுள்ள கிராமங்கள்
வாலைக்கும்மி

**வாலைக்கும்மி**  என்னும் நூல் கொங்கணர் என்னும் சித்தரால் செய்யப்பட்டது. நூல் தோன்றிய காலம் 16 ஆம் நூற்றாண்டு. இவர் இச் சித்தரால் செய்யப்பட்ட 25-க்கும் மேற்பட்ட நூல்களில் இது பெரிதும் போற்றப்படுகிறது. இந்த நூலில் கும்மி மெட்டில் அமைந்த 110 கண்ணிகள் உள்ளன. 'வாலைப் பெண்ணே' என விளித்துச் சில பாடல்கள் பாடப்பட்டுள்ளன. அஞ்செழுத்து மந்திரம், ஔவையாரின் நீதிகள், யோக மார்க்கம் முதலான செய்திகள் இதில் கூறப்பட்டுள்ளன. 
## பாடல்கள் எடுத்துக்காட்டு
;உடல் ஊத்தைப் பாண்டம் அன்று
: ஊத்தைச் சடலமென் றெண்ணாதே - இது
::உப்பிட்ட பண்டமென் றெண்ணாதே
:பார்த்த பேருக்கு ஊத்தையில்லை - இதைப்
::பார்த்துக்கோ உன்றன் உடம்பினுள்ளே 
;ஔவை வாக்கு
:பண்டு முளைப்பது அரிசியே ஆனாலும்
::விண்டு உமி போனால் முளையாது என்று
:கண்டுகொண்டு முன் ஔவை சொன்னாள் அது
::உண்டோ இல்லையோ வாலைப் பெண்ணே
;வாலை என்னும் தெய்வம் 
:வாலைக்கு மேலான தெய்வம் இல்லை - மானம்
::காப்பது சேலைக்கு மேலும் இல்லை
:பாலுக்கு மேலான பாக்கியம் இல்லை - வாலைக்
::கும்மிக்கு மேலான பாடல் இல்லை.
;நீதி
:பஞ்சைப் பனாதியை அடிக்காதே - அந்தப்
::பாவத் தொகையை முடிக்காதே
:தஞ்சம் என்றோரைக் கெடுக்காதே - யார்க்கும்
::வஞ்சனை செய்ய நினையாதே
;நீதி
:சிவனடியாரை வேதியரைச் - சில
::புலவர் ஞானப் பெரியோரை
:மவுனமாகவும் வையாதே - அவர்
::மனது நோகவும் செய்யாதே
;ஆடுங்கள்
:ஆடுங்கள் பெண்டுகள் எல்லாரும் - அந்த
::அன்பான கொங்கணர் சொன்ன தமிழ்
:பாடுங்கள் சித்தர்கள் எல்லோரும் - வாலைப்
::பாதத்தைப் போற்றிக்கொண்டு ஆடுங்கடி

## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:சித்தர் பாடல்கள்
குங்குமப் பூச்சிட்டு

**குங்குமப் பூச்சிட்டு** (*Scarlet Minivet*, *Pericrocotus speciosus*) என்பது சிறிய *பசிரின்* பறவை. இப்பறவை வெப்பவலய தென் ஆசியா முதல் கிழக்கு இந்திய உபகண்டம், தென் சீனா, இந்தோனேசியா, பிலிப்பீன்சு வரை காணப்படுகின்றது.

## விளக்கம்
*பெரிக்ரோகோடசு இசுபெசியோசசு* என்பது சுமார் 22 செ.மீ. நீளம் வரை வளரக்கூடிய பறவையாகும். கருஞ்சிவப்பு மின்சிட்டுகள் என்றும் இவை அழைக்கப்படுகிறது. ஏனெனில் ஆண் பறவையின் அடிப்பகுதிகளும் வால் விளிம்புகளும் கருஞ்சிவப்பு சிறத்தில் காணப்படுகின்றன. ஆனால் பெண் பறவைகளில் மஞ்சள் நிற அடிப்பகுதி, வால் விளிம்புகள், தொடைப்பகுதி மற்றும் இறக்கை திட்டுகள், மேலே சாம்பல் நிறத்துடன் காணப்படும். மேலும், இது வலுவான கருமையான அலகினையும் மற்றும் நீண்ட இறக்கைகளையும் கொண்டது. இதன் முக்கிய உணவு பூச்சிகள் ஆகும்.

## வகைப்பாட்டியல்
இந்த சிற்றினத்தில் கணிசமான புவியியல் மாறுபாடு உள்ளது. பல பிரிக்கப்பட்ட துணையினங்கள் உள்ளன. சுமார் பத்தொன்பது துணையினங்கள் விவரிக்கப்பட்டுள்ளன:

* *இசுபேசியோசு* (லாதம், 1790); இமயமலை
** *பிராடர்குலசு* சுவின்ஹோ, 1870 இந்தியாவின் வடகிழக்கில் காணப்படுகிறது மற்றும் மியான்மர், யுன்னான் மற்றும் ஹைனான் வரை 
** *செமிரூபர்* விசிடெலர் & கைனியர், 1933 தெற்கு மியான்மர் மற்றும் தாய்லாந்து
** *அந்தமானென்சிசு* பீவான், 1867 - அந்தமான் தீவுகள்
* *போகியென்சிசு* பட்டுர்லின், 1910 தென்கிழக்கு சீனா
* *பிளாமிபர்* ஹியூம், 1875 தெற்கு மியான்மர், தெற்கு தாய்லாந்து மற்றும் தீபகற்ப மலேசியா 
* *சாந்தோகேசுடர்* (ரபீல்சு, 1822) தீபகற்ப மலேசியா மற்றும் சுமத்ராவின் தெற்குப் பகுதி

பல தனிமைப்படுத்தப்பட்ட தீவுகளில் காணப்படும் துணையினங்கள் விவரிக்கப்பட்டுள்ளன:

* *மினிதோமெலசு*, ஓபர்கோல்செர், 1912-சுமத்ராவிற்கு அப்பால் உள்ள சிமியூல் தீவு
* *மோடிகிலானீ*, சால்வாதோரி, 1892 எங்கானோ தீவு
* *இன்சுலனசு* டீக்னன், 1946 போர்னியோ
* *சைபெர்சி* ரெய்ன்ச், 1928 ஜாவா மற்றும் பாலி
* *எக்சுல்* வாலசு, 1864 லோம்போக்கி
* *நோவசு* மெக்கிரிகர், 1904 லுசான் மற்றும் நீக்ரோசு
* *லேடென்சிசு* ஸ்டீயர், 1890 சமர், லெய்ட் மற்றும் போஹோல்
* *கோன்சலேசி* ரிப்லி & ராபர், 1961 என் & இ மிண்டனா
* *நைக்ரோலுடெலசு* பார்கீசு, 1981 தென் மத்திய மிண்டானா
* *ஜான்ஸ்டோனியா* ஓகில்வி-கிராண்ட், 1905 தென்கிழக்கு மிண்டானாவோவில் உள்ள மவுண்ட் அப்போ
* *மார்ச்சே* கில்மார்ட், 1885 சுலு தீவுக்கூட்டம்

## சூழலியல் மற்றும் நடத்தை
குங்கும பூச்சிட்டுக்கள் மரங்களில் உள்ள பூச்சிகளை பறந்து பிடிப்பதன் மூலமோ அல்லது அமர்ந்திருக்கும்போது பிடிக்கிறது. இது இதன் இறக்கைகளை கடுமையாக அடித்து இலைகளிலிருந்து பூச்சிகளை வெளியேற்றுகிறது. குங்கும பூச்சிட்டுகள் சிறிய கூட்டங்களாகக் காணப்படும். இதன் ஓசை இனிமையானது. இந்த பறவை மரத்தின் உச்சியில் கூடு கட்டுகிறது. கூடு என்பது சிறிய மரக்கிளைகள் மற்றும் சிலந்தி வலைகளால் பின்னப்பட்ட கோப்பை போன்ற அமைப்பாகும். புள்ளிகள் கொண்ட வெளிர் பச்சை நிற முட்டைகள் இரண்டு அல்லது மூன்றினை இடுகின்றன. அடைகாத்தல் முக்கியமாக பெண் பறவைகளால் மேற்கொள்ளப்படுகிறது. ஆனால் ஆண் பெண் என இரண்டு பறவைகளும் தமது சந்ததிகளை வளர்க்கின்றன.

## உசாத்துணை

பகுப்பு:மின்சிட்டு
பகுப்பு:சீனப் பறவைகள்
பகுப்பு:தெற்காசியப் பறவைகள்
சங்கரம்பாடி சுந்தராச்சாரி

**சங்கரம்பாடி சுந்தராச்சாரி** என்பவர் தெலுங்கு மொழிக் கவிஞர் ஆவர். இவர் ஆந்திரப் பிரதேசத்தின் சித்தூர் மாவட்டத்தைச் சேர்ந்தவர். இவரது தாய்மொழி தமிழ் என்பது குறிப்பிடத்தக்கது. தெலுங்கு இலக்கியத்தில் அதீத ஈடுபாடு கொண்டு இவர் இயற்றிய மா தெலுகு தல்லிக்கி என்ற பாடலை ஆந்திரப் பிரதேச அரசு தன் அரசின் கீதமாக ஏற்றுக் கொண்டுள்ளது.

## வாழ்க்கைக் குறிப்பு
இவர் திருச்சானூரில் பிறந்து பின்னர், திருப்பதியில் வாழ்ந்தார். தன் வாழ்க்கையை ஆசிரியர் பணியுடன் தொடங்கினார். 1942 ஆம் ஆண்டு, பள்ளியில் பணியாற்றிய போது தெலுங்கு கீதப் பாடலை எழுதினார். இப்பாடல் பின்னர், பாடகர்களால் பாடப்பட்டு, சித்தூர் வி. நாகையா நடித்த தீனபந்து என்ற தெலுங்குத் திரைப்படத்தில் சேர்க்கப்பட்டது. அப்போதைய காலகட்டத்தில், மொழிவாழி மாநிலம் பிரிக்க ஏற்பட்ட கோரிக்கையின்போதும் இப்பாடல் பயன்பட்டது. இப்பாடல் அடைந்த புகழினால், இதனை ஆந்திரப் பிரதேச அரசு தன் மாநில கீதமாக ஏற்றுக் கொண்டுள்ளது. இவரின் நினைவாக வெண்கலச் சிலையொன்று திருப்பதி நகரில் நிறுவப்பட்டுள்ளது. இவர் சில தெலுங்கு திரைப்படங்களுக்கு பாடல்களை எழுதியுள்ளார். தீனபந்து என்ற திரைப்படத்தில் நடித்துள்ளார்.

## ஆக்கங்கள்
*மா தெலுகு தல்லிக்கி
*சுந்தர ராமாயணம்
*சுந்தர பாரதம்

## சான்றுகள்

பகுப்பு:தமிழ் கவிஞர்கள்
பகுப்பு:தெலுங்கு கவிஞர்கள்
பகுப்பு:1914 பிறப்புகள்
பகுப்பு:1977 இறப்புகள்
பகுப்பு:சித்தூர் மாவட்ட நபர்கள்
நல்லம்பள்ளி

**நல்லம்பள்ளி** (*Nallampalli*) என்பது தமிழ்நாட்டின், தருமபுரி மாவட்டம், நல்லம்பள்ளி வட்டம், நல்லம்பள்ளி ஊராட்சி ஒன்றியத்தில் உள்ள ஊர் ஆகும். நல்லம்பள்ளி நகரம் முந்தைய சேலம் மாவட்டத்தில் ஒரு பகுதியாக இருந்தது.

## அமைவிடம்
நல்லம்பள்ளி சேலத்திலிருந்து 55 கி.மீ. தொலைவிலும், மாவட்ட தலைநகரமான தர்மபுரியிலிருந்து 9 கி.மீ. தொலைவிலும் தேசிய நெடுஞ்சாலை-7லில் அமைந்துள்ளது. நல்லம்பள்ளி ஊராட்சி ஒன்றியத்தின் கீழ் 32 பஞ்சாயத்து கிராமங்கள் அமைந்துள்ளன.

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 1613 குடும்பங்கள் வசிக்கின்றன. கிராமத்தின் மொத்த மக்கள் தொகையானது 7079 ஆகும். இதில் பெண்களின் எண்ணிக்கை 3523 என்றும், ஆண்களின் எண்ணிக்கை 3556 என்றும் உள்ளது. கிராமத்தின் மொத்த எழுத்தறிவு விகிதம் 72.7 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்கள்

பகுப்பு:தர்மபுரி மாவட்டத்திலுள்ள கிராமங்கள்
நீதிக்களஞ்சியம் (நூல்)

**நீதிக்களஞ்சியம்** என்னும் இந்நூலை தொகுத்தவர் புலவர் குழந்தைஅவர்கள். இந்நூல் திருக்குறள், நாலடியார், பழமொழி, திரிகடுகம், சிறுபஞ்சமூலம், ஏலாதி, ஆசாரக்கோவை, இன்னிலை, அறநெறிச்சாரம், நீதிநெறிவிளக்கம்,வாக்குண்டாம், நல்வழி, நன்னெறி, நீதிவெண்பா, இனியவை நாற்பது, இன்னா நாற்பது, நான்மணிக்கடிகை, முதுமொழிக்காஞ்சி, வெற்றிவேற்கை, ஆத்திச்சூடி, கொன்றை வேந்தன், உலக நீதி வரையில் இருபத்தொரு நீதி நூல்களின் சாரத்தைப் பிழிந்து கல்வி தொடங்கி நிலையாமை வரை எழுபத்தொரு தலைப்புகளில் வாழ்க்கைக்கான நீதியை விளக்குகிறது.  எழுபத்தொரு தலைப்புகளில் மேற்சொன்ன இருபத்தொரு நூல்களும் என்ன சொல்கிறது என்பதை எளிதாக கற்க உதவும் வகையில் தொகுக்கப்பட்டுள்ளது. ஒவ்வொரு செய்யுளுக்குப் பின்னும் சொற்பொருள் விளக்கம் இலக்கணக் குறிப்பு அணி விளக்கம் முதலியவை கொடுக்கப்பட்டுள்ளதால் இது இலக்கணம் கற்கவும் உதவுகிறது. நிதிக்களஞ்சியம் இல்லாத வீட்டிலும் நீதிக்களஞ்சியம் இருக்க வேண்டும் என்ற சொற்றொடர் இதன் சிறப்பை உணர்த்துகிறது.

பகுப்பு:நூல்கள்
பகுப்பு:இலக்கண நூல்கள்
தீனபந்து

**தீனபந்து** என்பது 1942 ஆம் ஆண்டு வெளியான தெலுங்குத் திரைப்படம். இப்படத்தில், சங்கரம்பாடி சுந்தராச்சாரி எழுதி,  வெளியான மா தெலுகு தல்லிக்கி என்ற பாடல், ஆந்திரப் பிரதேச அரசால் மாநில கீதமாக ஏற்றுக் கொள்ளப்பட்டது.

## பாடல்கள்
*முரளி முரளி மோகன முரளி - சூர்யகுமாரி
*ராரா பிரான ராரா நாமாரா - சூர்யகுமாரி
*எண்ட வேடுக கோலுபுசுன்னாடி -சூர்யகுமாரி
*மானுமானு மின்கைனா தந்திரி பானிச பிரதுகே - சூர்யகுமாரி
*கோவர்த்தன கிரிதாரி ராவோ - சூர்யகுமாரி
*முரளி மோகன கோபாலலோலா -சூர்யகுமாரி  
*கலநாதமேல வினவோ
*நேதே நித்யமுரா ரசிகா -பாருப்பள்ளி
*எதிரா நீபாதா ஏனு கோபாலய்யா - சங்கரம்பாடி
*ரசின்சரா சாவி மா ராவ சாவி 
*ஏயோ கங்கம்மா எயோ மீ செருவு 
*கோபபாலுதாதுகோ
*எயிரா நா சாமிரங்கா
*மிதாயி பாடா

## மேற்கோள்கள்

பகுப்பு:1942 தெலுங்குத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
கர்நாடக மாநிலப் பண்

**ஜய பாரத ஜனனிய தனுஜாதெ** என்பது குவெம்பு என்ற கன்னடப் புலவர் 1928 இல் எழுதிய பாடல். இது இந்தியாவின் கர்நாடகாவின் மாநில கீதமாக 2004 இல் ஏற்கப்பட்டது.  இப்பாடலில் இந்தியாவின் மகளான கர்நாடகா தன் மதிப்பை காத்துக்கொள்ளும் அதே வேளை, பிற மாநிலங்களுடன் அமைதியான உறவை மேற்கொள்வதாக குவெம்பு எழுதியுள்ளார். மாநிலத்தில் அனைத்து நிகழ்வின்போதும் இப்பாடலை இசைக்க வேண்டும் என்று கர்நாடக அரசு ஆணையிட்டுள்ளது. பாடலின்போது, அங்கிருப்போர்  எழுந்து நின்று மரியாதை செலுத்த வேண்டும் என்றும் கூறியுள்ளது

## பாடல் வரிகள்

## சான்றுகள்

பகுப்பு:கன்னடம்
பகுப்பு:பாடல்கள்
பகுப்பு:கர்நாடகப் பண்பாடு
பகுப்பு:இந்திய மாநிலப் பண்கள்
சங்கரன்கோயில் சங்கர நாராயணர் கோயில்

தமிழ்நாடு மாநிலம், தென்காசி மாவட்டம், சங்கரன்கோயில் வட்டம், சங்கரன் கோவிலில் **சங்கர நாராயணர் கோயில்** அமைந்துள்ளது. இக்கோயிலின் இறைவன் சங்கரலிங்கசுவாமி; இறைவி கோமதி அம்மன் என்ற ஆவுடையம்மன். உக்கிரப் பாண்டியன் என்னும் மன்னனால் கட்டப்பட்ட இக்கோயிலின் தொன்மை பொ.ஊ. 1022 (கோவிலமைப்பு). இக்கோவிலில் *[[ஆடித் தவசு]]* விழா ஆண்டுதோறும் ஆடி மாதத்தில் சிறப்பாகக் கொண்டாடப்படுகிறது. கோமதி அம்மன் கோவிலின் முதன்மைப் பெண் தெய்வம். ஆதிசக்தியான பார்வதியின் அம்சமாக உறையும் அம்மன் இவர். வன்மீகநாதரின் துணைவி. இக்கோயிலில் சிவன்  மற்றும் திருமால் பாதிப்பாதி உருவமாக காட்சி அளிப்பது சிறப்பாகும்.

## மரபு வழி வரலாறு
இந்துப் புராணங்களின்படி, இந்த அம்மன், சிவனை வேண்டி ஊசி முனை மேலிருந்து தவம் செய்யும் யோகினி. சங்கன், பதுமன் என்ற இரு நாக மன்னர்களிடையே சண்டை மூண்டது. சங்கன் தன் கடவுளான சிவனே அதிக ஆற்றல் உள்ளவர் என்றும் பதுமன் தன் விருப்பக் கடவுளான திருமாலே அதிக ஆற்றல் உடையவர் என்றும் வாக்கு வாதத்தில் ஈடுபட்டனர். இருவரும் அம்மனிடன் சென்று முறையிட்டனர். சங்கன், பதுமன் மட்டுமின்றி, இறைவனின் முழு வடிவத்தை உலக மக்கள் உணர வேண்டும் என அம்மன் சிவனிடம் வேண்ட, அம்மனின் வேண்டுகோளுக்கு இணங்க சிவனும்,திருமாலும் சங்கரநாராயணராகக் (சங்கரன்-சிவன்; நாராயணன்-திருமால்) காட்சியளித்தார்கள். கடவுளர் இருவருமே சமம் என்றும், அன்பினாலும் தியாகத்தாலும் மட்டுமே இவர்களை அடைய முடியும் என்றும், சிவனும் திருமாலும் இணைந்த சங்கரநாராயணர் தோற்றத்தால் உணர்த்தப்பட்டது. நாகர் இருவரும் இறைவனை வழிபட்டு, கோமதி அம்மனுடன் தங்கினர். நாகங்கள் அம்மனுடன் குடியிருப்பதால், இந்தத் தேவியை வணங்குவதன் மூலம், பயத்தைப் போக்கலாம். இங்கு உள்ள புற்று மண் மிகவும் பிரசித்தி பெற்றது. புற்று மண்ணை நெற்றியில் திருநீராக எண்ணி பக்தியுடன் பக்தர்கள் இட்டுக்கொள்வார்கள்

பாம்பாட்டி சித்தர் இவ்வூரிலே வாழ்ந்து, தேவியின் மகிமைகளை உலகறியச் செய்தார். இவரது சமாதியும் கோவிலுக்கு அருகிலேயே அமைந்துள்ளது. இத்தலம் தென்பாண்டி நாட்டின் பஞ்சபூத தலங்களில் மண்தலம் (ப்ரித்திவி) ஆகும்.

## ஆடித் தபசு
ஆடி மாதத்தின் உத்திராட நாளில் சங்கரநாராயணர் கோமதி அம்மனுக்கும், சங்கன், பதுமன் ஆகியோருக்குக் காட்சியளித்த நாளை நினைவுகூரும் வகையில் இவ்விழா ஆடி மாதத்தில் கொண்டாடப்படுகிறது. இங்கு அமைந்துள்ள சிரீ சக்கர பீடத்தில், நோயாளிகள், தீய சக்திகளால் ஆட்கொள்ளப்பட்டவர்கள், மனநலமற்றவர்கள் ஆகியோரை அமரவைத்தால், நோய்கள் நீங்கும் என்பது நம்பிக்கை. அம்மனுக்கு வழங்கப்படும் நைவேத்தியங்களில் மாவிளக்கு முக்கியத்துவம் பெறுகிறது. கோவிலுக்கு வருவோர், பாம்பு, தேள் ஆகியவற்றின் சிறு படங்களை உண்டியலில் செலுத்துவதன் மூலம் நலம் பெறுவர் என நம்பப்படுகிறது.

## பாம்பு புற்று
கோவிலின் உள்ளே அம்மன் சந்நிதியைச் சுற்றி அமைந்துள்ள பிரகாரத்தில் உள்ள பாம்பு புற்று *வன்மீகம்* என்று அழைக்கப்படுகிறது. இப்புற்றில் இருந்து எடுக்கப்படும் மணலை உடலில் தடவிக் கொண்டால் நோய்கள் நீங்கும் என்று நம்பப்படுகிறது.

## மேற்கோள்கள்

## வெளி இணைப்புகள்
*வேங்கடம் முதல் குமரி வரை 4/சங்கரன் கோயில் சங்கர நாரணர்
*சங்கர நாராயணர் திருக்கோயில்

தென்காசி மாவட்டத்திலுள்ள இந்துக் கோயில்கள்
பகுப்பு:பாண்டியர் கட்டடக்கலை
ஆத்தூர் வட்டம்

**ஆத்தூர் வட்டம்** தமிழ் நாடு மாநிலத்தில் திண்டுக்கல் மாவட்டத்தில் உள்ள ஒரு வட்டம் ஆகும். ஆத்தூர் திண்டுக்கல் நகரிலிருந்து 22 கி.மீ. தூரத்தில் உள்ளது. இதன் கீழ் 22 வருவாய் கிராமங்கள் அமைந்துள்ளன. இவ்வட்டத்தில் ஆத்தூர் ஊராட்சி ஒன்றியம் உள்ளது.

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி 159,846      மக்கள்தொகை கொண்டது. மக்கள்தொகையில்  79,334 ஆண்களும், 80,512    பெண்களும் உள்ளனர்.  41,975  குடும்பங்கள்  கொண்ட இவ்வட்ட  மக்கள்தொகையில் 67.4% l   மக்கள் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 78.86%   மற்றும் பாலின விகிதம் 1,000 ஆண்களுக்கு, 1,015 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 15051 ஆகவுள்ளது. குழந்தைகள்  பாலின விகிதம், 1000 ஆண் குழந்தைகளுக்கு,  918 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே  34,919  மற்றும் 110   ஆகவுள்ளனர். மக்கள்தொகையில் இந்துக்கள் 84.88%, இசுலாமியர்கள் 4.32%, கிறித்தவர்கள் 10.52% & பிறர்  0.28% ஆகவுள்ளனர்.

## சான்றுகள்


பகுப்பு:திண்டுக்கல் மாவட்ட வட்டங்கள்
அசாம் மாநிலப் பண்

**அசாம் மாநிலப் பண்** (அசாம் மாநிலத்தின் கீதம்) *ஓ மோர் ஆபோனார் தேஸ்* என்பதாகும். இது லட்சுமிநாத் பெசுபராவ் என்பவரால் இயற்றப்பட்டது. அசாமிய மொழியில் எழுதப்பட்ட இப்பாடல், இந்தியாவின் வடகிழக்குப் பகுதியில் பேசப்படும் பிற மொழிகளிலும் மொழிபெயர்க்கப்பட்டுள்ளது.

## பாடல் வரிகள்

## மேற்கோள்கள்

பகுப்பு:பாடல்கள்
பகுப்பு:அசாம்
பகுப்பு:அசாமிய இலக்கியம்
பகுப்பு:இந்திய மாநிலப் பண்கள்
புரைமக் களி

ஜெல் எனப்படும் அரைத்திண்ம பதார்த்தத்திலிருந்து உருவாக்கப்படும் ஒரு பொருளே 'எய்ரோஜெல்' எனப்படுகின்றது. ஜெல் பதார்த்தத்தில் திண்மம் மற்றும் திரவ நிலையில் சேர்மானங்கள் காணப்படும். ஆனால் எய்ரோஜெல்லில் திரவப் பகுதிக்குப் பதிலாக வாயு காணப்படும்; அதாவது திண்மம் மற்றும் வாயு நிலைச் சேர்மானங்களால் உருவாக்கப்படுவதே எய்ரோஜெல் எனப்படும். இதன் ஒளியை சிறிதளவு ஊடுபுகவிடும் தன்மை காரணமாக இதனை "உறைந்த புகை" , "உறைந்த வளி", "நீலப் புகை" னவும் அழைப்பர். இதன் நிறை மிகவும் குறைவானதாகும்.

இதனை ஸாமுவல் ஸ்டீஃபன் கிஸ்ட்லர் என்பவர் 1931ஆம் ஆண்டு கண்டுபிடித்தார். எய்ரோஜெல்கள் ஜெல்லில் உள்ள திரவப் பகுதியை மிக மெதுவாக ஆவியாக்குவதன் மூலம் உருவாக்குவர். இதனை supercritical drying என அழைப்பர். முதலில் உருவாக்கப்பட்ட எய்ரோஜெல்கள் சிலிக்கா ஜெல்லில் இருந்து உருவாக்கப்பட்டன.

## பண்புகள்

எய்ரோஜெல் என்ற பெயரைக் கொண்டிருந்தாலும் அவை மிகவும் ஈரமற்ற உறுதியான பொருட்களாகும். இவை சாதாரண ஜெல்லினுடைய எந்தக் குணத்தையும் கொண்டிருப்பதில்லை. இவற்றின் நுண்ணிய அமைப்பு மிகவும் உறுதியாக இருப்பதால் இவை பாரியளவு பாரத்தையும் தாங்கக் கூடியவை. எனினும் சில வகை எய்ரோஜெல்கள் கண்ணாடி போல உடையக்கூடியவை. இவை வெப்பப்பரிமாற்றத்தை பெருமளவில் தடுக்கக்கூடியவை. மூன்று வெப்ப ஊடுகடத்தல் முறைகளில் (கடத்தல், மேற்காவுகை, கதிர்வீச்சு) இரண்டைப் பெருமளவில் தடுக்கும். எய்ரோஜெல்லில் இருக்கும் வளி வெப்பத்தைக் கடத்தாதலால் கடத்தல் முறையில் வெப்பம் மிக அரிதாகவே இதனூடாக பயணிக்கும். அதிலும் சிலிக்கா எய்ரோஜ்ல்லில் உள்ள சிலிக்கா வெப்ப அரிதில் கடத்தி என்பதால் இதன் வெப்பக்கடத்தும் தன்மை மெலும் குறைவாகும். இதன் திண்மப் பகுதி வளியோட்டத்தைத் தடுப்பதால் மேற்காவுகை நடைபெற வாய்ப்பில்லை.

## பயன்பாடு

*வீடுகளில் வெப்ப இழப்பைத் தடுக்க ஒளி ஊடுபுக விடும் சிலிக்கா எய்ரோஜெல் பயன்படுகிறது.

## மேற்கோள்கள்

பகுப்பு:இயற்பியல்
மருங்காபுரி

**மருங்காபுரி** தமிழ்நாட்டின் திருச்சிராப்பள்ளி மாவட்டத்தில் உள்ள மருங்காபுரி வட்டம், மருங்காபுரி ஊராட்சி ஒன்றியத்தில் இருக்கும் நிர்வாகத் தலைமையிட நகரமும், முதல் நிலைப் பேரூராட்சி ஆகும்.

## அமைவிடம்
*நிலநடுக்கோடு: 10.4333
* தீர்க்கரேகை  :  78.4167
* வையம்பட்டி - மருங்காபுரி 6 கி.மீ.
* மணப்பாறை - மருங்காபுரி: 27 கி.மீ.
* திருச்சி - மருங்காபுரி: 57 கி.மீ.
* மதுரை விமான நிலையம்: 83 கி.மீ.

## சான்றுகள்


பகுப்பு:திருச்சிராப்பள்ளி மாவட்டத்திலுள்ள கிராமங்கள்
கடப்பாரை

right|thumb|150 px|கடப்பாரை

**கடப்பாரை** ஒரு முனை கூர்மையானதும் மறு முனை சற்று தட்டையானதுமாக உலோகத்தால், குறிப்பாக இரும்பினால் தயாரிக்கப்படும் கருவி ஆகும். விவசாயப் பயன்பாடுகளுக்கும், தரையில் விட்டம் குறைவான துளை போடுவதற்கும், சுரங்கம் அமைப்பதற்கும் அதிகமாக பயன்படுத்தப்பட்டு வரும் கருவி இது.

## படங்கள்

File:Crowbar_-_എളാങ്ക്_01.JPG|கடப்பாரையின் கூர்மையான முனை
File:Crowbar_-_എളാങ്ക്_02.JPG|கடப்பாரையின் தட்டையான முனை
File:Crowbar_-_എളാങ്ക്_03.JPG|கடப்பாரையின் கூர்மையான முனை


## மேற்கோள்கள்

பகுப்பு:கருவிகள்
மறமடக்கி

**மறமடக்கி** (Maramadakki), இந்தியாவின் தமிழ்நாடு மாநிலத்தில் புதுக்கோட்டை மாவட்டத்தில் அறந்தாங்கி வட்டத்தில் அமைந்திருக்கும் ஒரு வருவாய் கிராமமும், அறந்தாங்கி ஊராட்சி ஒன்றியத்தைச் சேர்ந்த ஊராட்சியும் ஆகும். அரசு மேல் நிலைப் பள்ளி, அரசு ஆரம்ப சுகாதார நிலையம் (24மணிநேர சேவை) ஆகிய அரசாங்க கட்டமைப்பைக் கொண்டுள்ள கிராமம்.

## சான்றுகள்

பகுப்பு:புதுக்கோட்டை மாவட்டத்திலுள்ள கிராமங்கள்
திருப்புகழ்

*
* திருப்புகழ் (அருணகிரிநாதர்).
* திருப்புகழ் (காசிம் புலவர்).
சிறிய மின்சிட்டு

**சிறிய மின்சிட்டு** (*Small Minivet*)(*பெரிகுரோகாக்டசு சின்னமோமியூசு*) என்பது ஒரு சிறிய குருவி சிற்றினம் ஆகும். இந்த மின்சிட்டு வெப்பமண்டல தெற்கு ஆசியாவில் இந்திய துணைக்கண்டத்திலிருந்து கிழக்கே இந்தோனேசியா வரை காணப்படுகிறது.

## விளக்கம்
சிறிய மின்சிட்டு 16 செ.மீ. நீளமுடையது. இது கருமையான வலிமையான அலகினை கொண்டுள்ளது. நீண்ட இறக்கைகளையும் கொண்டது. ஆண் மின்சிட்டானது பிற மின்சிட்டுக்களிலிருந்து பளபளப்பற்ற சாம்பல் மேல் பகுதி மற்றும் தலை, ஆரஞ்சு நிற கீழ் பகுதிகள், வயிற்றுப் பகுதி, ஆரஞ்சு நிற வால் விளிம்புகள், மூலம் வேறுபடுகிறது.

பெண் மின்சிட்டின் மேல்பகுதி சாம்பல் நிறத்தில் இருக்கும். இதன் கீழ்ப்பகுதியும் முகமும் மஞ்சள் நிறத்துடன் காணப்படும்.

இந்த சிறிய மின்சிட்டுகளில் இன வேறுபாடுகள் மிகுதியாக உள்ளன.

## துணையினங்கள்
* தெற்கத்திய சிறிய மின்சிட்டு *பெரிக்ரோகோடசு சின்னமோமியசு சின்னமோமியசு*: இந்திய தீபகற்ப பகுதி, இலங்கை
* *பெரிக்ரோகோடசு சின்னமோமியசு பெரேக்ரினசு*: இமயமலை மற்றும் இந்தியா
* *பெரிக்ரோகோடசு சின்னமோமியசு பாலிடசு*: பாக்கித்தான் (கச்சு வளைகுடா முதல் பஞ்சாப் வரையிலான சிந்து நதி பள்ளத்தாக்கு)
* மலபார் சிறிய மின்சிட்டு *பெரிக்ரோகோடசு சின்னமோமியசு மலபாரிகசு*: இந்தியாவின் மேற்கு பகுதி (பெல்காம் முதல் கேரளம் வரை மேற்குத் தொடர்ச்சி மலை)
* *பெரிக்ரோகோடசு சின்னமோமியசு விவிடசு*: அந்தமான் தீவுகள்
* *பெரிக்ரோகோடசு சின்னமோமியசு செப்பாரடசு*: மியான்மர் (தெற்கு)(மெர்குய் மாவட்டம்) மற்றும் தீபகற்ப தாய்லாந்து
* *பெரிக்ரோகோடசு சின்னமோமியசு தாய்*: மியான்மர் முதல் தாய்லாந்து மற்றும் லாவோஸ் வரை
* *பெரிக்ரோகோடசு சின்னமோமியசு சாசெரோடசு*: கம்போடியா மற்றும் வியட்நாம்
* *பெரிக்ரோகோடசு சின்னமோமியசு சாச்சுராடசு*: சாவகம் மற்றும் பாலி

## நடத்தை
சிறிய மின்சிட்டு என்பது முள் காடு மற்றும் புதர்க்காடுகளில் இனப்பெருக்கம் செய்யும் பறவையாகும். கூடு என்பது ஒரு கோப்பை வடிவ அமைப்பாகும். இதில் இரண்டு முதல் நான்கு வரை, புள்ளிகளுடன் கூடிய முட்டைகள் இடும். பெண் மின்சிட்டுகள் முட்டைகளை அடைகாக்கும்.

இந்த மின்சிட்டு மரங்களில் உள்ள பூச்சிகளைப் பறந்து பிடிப்பதன் மூலமோ அல்லது அமர்ந்திருக்கும்போதோ பிடிக்கிறது. சிறிய மின்சிட்டு சிறிய மந்தைகளாகக் காணப்படும்.

## படங்கள்

File:Small Minivet (Pericrocotus cinnamomeus) near Hyderabad W IMG 7666.jpg|இந்தியாவில், ஆண் *பெ. சி. மலபாரிகசு*
File:Small Minivet (Pericrocotus cinnamomeus)-Female W IMG 4573.jpg|இந்தியாவில், பெண் *பெ. சி. மலபாரிகசு*
File:Small Minivet Pericrocotus cinnamomeus.jpg|சண்டையிடும் பெண்
Image:Small Minivet (Male) I3 IMG 8062.jpg|இந்தியாவில் ஆண், *பெ. சி. பாலிடசு*
File:PericrocotusCinnamomeusGould.jpg|வரைபடம்

## உசாத்துணை

பகுப்பு:மின்சிட்டு
பகுப்பு:தெற்காசியப் பறவைகள்
திருப்புகழ் (காசிம் புலவர்)

காசிம் புலவர் எழுதிய **திருப்புகழ்** என்பது அருணகிரிநாதர் முருகன் மீது பாடிய திருப்புகழின் அமைப்பில் முகம்மது நபியைப் பாடி எழுதிய திருப்புகழ் ஆகும்.  இந்த நூலின் காலம் கி.பி. 18-ஆம் நூற்றாண்டு ஆகும்.  இது சமயச் சான்றோர்கள் மீது திருப்புகழ் பாடும் இசுலாமியத் தமிழ் இலக்கிய மரபுக்கு ஒரு முன்னோடி நூல் ஆகும்.

## மேற்கோள்கள்


பகுப்பு:இசுலாமியத் தமிழ் இலக்கியம்
பகுப்பு:18 ஆம் நூற்றாண்டுத் தமிழ் நூல்கள்
இலங்கை தொங்கும் கிளி

**இலங்கை தொங்கும் கிளி** (*Sri Lanka Hanging Parrot*, *லோரிகுலசு பெரிலினசு*) என்பது இலங்கையில் காணப்படும் சிறிய கிளியாகும்.

## விபரம்
இலங்கை தொங்கும் கிளி சிறியதும், பச்சை நிறத்திலும் காணப்படும் இது குறுகிய வாலுடன் 13&nbsp;செ.மீ நீளமுடையது. வளர்ந்த கிளி சிவப்பு நிறத்தில் முடியும் பிட்டமும் கொண்டு காணப்படும். பிடரி மற்றும் பின் புறத்தில் செம்மஞ்சல் காணப்படும். நாடியும் கழுத்தும் பளுப்பு நீல நிறத்திலிருக்கும். அலகு சிவப்பாகவும் விழித்திரைப்படலம் வெண்மையாகவும் இருக்கும்.

வளர்ச்சியடையாத கிளியின் பின்புறத்தில் செம்மஞ்சல் குறைவாகவும், பிட்டம் குறை நிறத்திலும், முடியில் குறைவான செம்மஞ்சலும் காணப்படும். போலியான நீல நிறத்தை தொண்டைப் பகுதியில் கொண்டும், செம்மஞ்சல் அலகும் பளுப்பு விழித்திரைப்படலம் கொண்டும் காணப்படும்.

## உசாத்துணை

## மேற்கோள்கள்
* 
* *Birds of India* by Grimmett, Inskipp and Inskipp, 

பகுப்பு:கிளிகள்
பகுப்பு:இலங்கைப் பறவைகள்
காத்தவராயன் கதை

**காத்தவராயன்** என்பவர் ஒரு தமிழ்நாட்டு நாட்டுப்புறத் தெய்வமாவார்.

## காத்தவராயனின்  முற்பிறவி கதை
முருகப்பெருமானின் ஒரு அவதாரமாக காத்தவராயன் கருதப்படுகிறார். ஈசனிடம் பார்வதி, தான் செய்த ஒரு தவறுக்கு தண்டனை பெறுவதைச் சகிக்காத முருகன், சிவனை எதிர்த்துப் பேச, சிவனின் கோபத்திற்கு ஆளாகி மனிதனாகப் பிறந்ததாக வரலாறு.

## வரலாறு
காத்தவராயன் கதையின் கூறுகள் வெவ்வேறு வழிகளில் கூறப்படுவதுண்டு.
சாதாரண குடும்பத்தில் பிறந்த காத்தவராயன் அப்பகுதி அரசன் மகள் ஒருத்தியைக் காதலித்து மணம் செய்து கொண்டான். அரசமகளை திருமணம் செய்த குற்றத்தினால், மன்னனது சினத்திற்கு ஆளாகி சிறையில் அடைக்கப்பட்டு பின்னர் மன்னனிடம் தனது காதலுக்காக "மக்களால் வணங்கப்படும் தேவரும் தெய்வங்களும் இவ்வாறே பெண்களைக் காதலித்து மணம் செய்துகொண்டுள்ளார்கள்" என்று காத்தவராயன் வாதிடுகிறான். ஆனாலும் அவன் வாதத்தை ஏற்று கொள்ளாமல் கழுயேற்றி சாகடிக்க ஆணை இடபட்டது ஆனால் கழுவேறிய சில நேரத்தில் தான் முற்பிறவியால் உயிர்த்தெழுந்து தெய்வமாக வணங்கபட்டு வருகிறார்.

காத்தவராயன் கதை அல்லது தமிழகத்தில் நடுநாடு என்று அழைக்கப்படும் விழுப்புரம்-திருச்சியைச் சுற்றி உள்ள ஊர்களில் வழங்கும் ஒரு கதையும், கதையை தழுவிய கூத்தும் ஆகும். இது அடிப்படையில் சாதி அமைப்பு முறையை மீறிய ஒரு திருமணக் கதை ஆகும். ஆனால் இது சாதி அமைப்பை நிலைநாட்டும் வழியிலும் கூறப்படுவதுண்டு.

காத்தவராயன் காதலித்து உயிர்துறக்க காரணமாய் இருந்த பெண்ணின் பெயர் ஆரியமாலா, இப்பொதும் கூட காதலுக்கு காத்தவராயன்-ஆரியமாலா காதல் உவமையாக சொல்லபடுவது வழக்கத்தில் உள்ளது.

## திரைப்படத்தில்
சிவாஜி கணேசன் நடித்த  காத்தவராயன் கதை தொடர்பான திரைப்படம்  காத்தவராயன் என்ற பெயரில் 1958-இல் தமிழில் வெளிவந்தது.
 இதற்கு முன்பாகவே பி.யு. சின்னப்பாவின் நடிப்பில் ஆர்யமாலா என்ற காத்தவராயன் கதை தொடர்பான திரைப்படம் 1942-இல் வெளிவந்தது குறிப்பிடத்தக்கது..

## இவற்றையும் பார்க்க
* நல்ல தங்காள்
* ஆர்யமாலா

## மேற்கோள்கள்

பகுப்பு:தமிழ் நாட்டுப்புறக் கதைகள்
பகுப்பு:கூத்து
ஏஞ்சல் காஸ்ட்ரோ

**ஏஞ்சல் காஸ்ட்ரோ** (*Ángel Castro*, 5 திசம்பர் 1875 - 21 அக்டோபர் 1956) கியூப அதிபர்களான ஃபிடல் காஸ்ட்ரோ மற்றும் ராவுல் காஸ்ட்ரோ வின் தந்தையாவார். இவரின் முழுப் பெயர் *ஏன்ஜல் மரியா படிஸ்டா காஸ்ட்ரோ ஒய் அர்கிஸ்* என்பதாகும். இவரின் தந்தை *மானுவேல் டி காஸ்ட்ரோ ஒய் நன்ஸ்*.

## பிறப்பு மற்றும் பணி
இவர் ஸ்பெயினில் உள்ள லுகோ பிராவின்ஸில் திசம்பர் 5,1875 ல் பிறந்தார். மிகவும் ஏழை விவசாயியின் மகனான இவர் முறையே தொடக்க கல்வி கல்லாதவர் ஆவார். இவர் பதினேழு வயதில் ஸ்பெயினின் ராணுவத்தில் சேர்ந்தார். இரண்டாம் சுதந்திர போருக்காக ஸ்பெயின் ராணுவத்தின் சார்பாகப் போரிட கியூபாவிற்கு 1895 இல் சென்றார். பின் கலககாரர்களை ஸ்பெயின் விரட்டி அடித்தது, அதைத் தொடர்ந்து ரஸ் ஸ்பெயினிற்கு புறப்பட்டார். ஆனால் அவரால் கியூபாவை மறக்க முடியவில்லை. திரும்ப செல்லும் எண்ணத்துடனேயே இருந்தார். ஒருநாள் அவரது நண்பர் கியூபா செல்லலாமா என்று கேட்டவுடன், பெட்டிகளைத் தயார் செய்து கொண்டு கிளம்பினார் ரஸ் காஸ்ட்ரோ. 1878 இல் திரும்ப கியூபாவை அடைந்தார். ஹவானா சென்று இறங்கியதும், அங்கிருந்து ஓரியன்ட் மாகாணத்தைச் சென்று அடைந்தார். அடுத்தவேளை உணவுக்கு என்ன செய்யப் போகிறோம் என்று எண்ணிக்கொண்டிருந்தார் ரஸ். கரும்புத் தோட்டங்களில் வேலை செய்யத் தொடங்கினார். ஆனால் மிக குறைவான கூலியே கிடைத்தது. கடுமையாக உழைத்தார். நேரம் கிடைக்கும் வேளையில் தோட்டங்களைச் சுற்றிவருவார். அப்போதே ரஸிற்குத் தெரிந்தது 'இந்த கரும்பு தான் நம் வாழ்க்கை' என்று. கடுமையாக பாடுபட்டார். என்ன செய்யலாம் என்று யோசித்து கொண்டே இருந்தவர், சில ஆட்களைத் தன் கட்டுப்பாட்டின் கீழ் இணைத்துக்கொண்டார். பிறகு ஒரு அமெரிக்க நிறுவனத்திடம் 'வேலைக்கு ஆள் அனுப்பட்டுமா?' என்று கேட்டார், அவர்களும் ஒப்புக்கொள்ளவே வேலைக்கு ஆட்களை அனுப்பினார். நாட்கள் செல்லச் செல்ல அவரின் கீழ் வேலை செய்வோர் அதிகமானார்கள். உழைப்புக்கு ஏற்ற ஊதியம், வேலைப் பளுவும் குறைவு. நிறுவனங்களும் இவரின் ஆட்களை விரும்பினர். சொன்ன நேரத்தில் சொன்ன இடத்தில் தேவையான ஆட்கள் கிடைத்தால் நிறுவனங்களும் குவிந்தன. விரைவிலேயே ரஸ் பணம் சம்பாதித்து உயர்ந்தார். அதோடு அவர் நிற்கவில்லை. உழைப்பவரின் தாகம் தீர்க்க எலுமிச்சம் பழச்சாற்றை நிலங்களுக்கே சென்று விற்றார். அதுவும் அமோக வெற்றி பெற ரஸ் மிகப்பெரிய நிலப் பிரபு ஆனார். மேலும் எலுமிச்சை சாற்றைக் கைகளில்கூட பிழிய நேரம் இல்லாமல் போக உடனே ஆலை ஒன்றை ஆரம்பித்தார் ரஸ் காஸ்ட்ரோ. மேலும், 1940 ஏக்கரின் சொந்தக்காரர் ஆனார். அந்த நிலங்களில் எல்லாம் கரும்பையும், பைன் மரங்களையும் பயிரிட்டார். பெரிய நிலப்பண்னையாளர் ஆனார்.

## திருமண வாழ்வும் குழந்தைகளும்
இவரின் முதல் திருமணம் மார்ச் 25, 1911 இல் ஆனது. மனைவியின் பெயர் மரியா அர்கோடா ரெய்ஸ். இத்தம்பதிக்கு ஐந்து குழந்தைகள் பிறந்தனர். அவர்கள் மானுவேல் காஸ்ட்ரோ அர்கோடா, மரியா லிலா காஸ்ட்ரோ அர்கோடா, பெட்ரோ எமிலியோ காஸ்ட்ரோ அர்கோடா, அந்தோனியா மரினா  காஸ்ட்ரோ அர்கோடா, ஜர்ஜினா  காஸ்ட்ரோ அர்கோடா ஆவார். முதல் மனைவி இறந்துபோக சமையல்கார கியூபப் பெண்ணான லினாவுடன் செப்டம்பர் 23, 1903 ல் இருந்து வாழ்ந்து வந்தார். பிடல் காஸ்ட்ரோ பிறந்தபின் முறைபடித்  திருமணம் செய்து கொண்டார். இத்தம்பதிக்கு ஏழு குழந்தைகள், முதல் குழந்தை ஃபிடல், இரண்டாவது குழந்தை ராவுல், பின் ஐந்து பெண் குழந்தைகள் ஆவர்.

## இறப்பு
ரஸ் காஸ்ட்ரோ அர்கிஸ் க்யூபாவின் பிரன் என்னும் இடத்தில், அக்டோபர் 21,1956 இல் குடலில் ரத்தம் வழிந்ததன் காரணமாக இறந்தார்.

## இணைப்புகள்

* 

## மேற்கோள்கள்
*சிம்ம சொப்பனம் -புத்தகம், கிழக்கு பதிப்பகம்.

பகுப்பு:1875 பிறப்புகள்
பகுப்பு:1956 இறப்புகள்
பகுப்பு:கியூபா மக்கள்